Επίδραση ενισχυτικού παράγοντα πέψης σιτηρεσίων μερικής υποκατάστασης ιχθυαλεύρου από φυτικές πρωτεΐνες στις παραμέτρους αύξησης, σύσταση σώματος και πεπτικότητα στο λαβράκι (Dicentrarchus labrax)
Creators: name: Κατσίκα, Λυδία Ηρακλή
Publisher: name: Aristotle University of Thessaloniki
Year: 2019
Subjects: Πείραμα αύξησης
Πείραμα πεπτικότητας
Ενισχυτικό πεπτικότητας
Growth trial
Digestibility trial
Digestion enhancer

description: Δίαιτες βασισμένες σε μείγματα φυτικών πρωτεϊνών αξιολογήθηκαν ως υποκατάστατα ιχθυαλεύρου σε δίαιτες λαβρακιού καθώς επίσης ελέγχθηκε και η επίδραση ενός ενισχυτικού πεπτικότητας (θειϊκός πολυσακχαρίτης μακροφυκών) στην πεπτικότητα των τροφών. Ποικιλία φυτικών πρωτεϊνών χρησιμοποιήθηκε για την μερική υποκατάσταση (33,3%) του ιχθυάλευρου και τα αποτελέσματα των δεικτών αύξησης και πεπτικότητας των τροφών προσδιορίστηκαν σε μία δοκιμή ανάπτυξης 95 και 155 ημερών αντίστοιχα. Η διατροφή ελέγχου (Α) διαμορφώθηκε ώστε να περιέχει 18% ιχθυάλευρο (FM,) 53,2% φυτικές πρωτεΐνες (ΡΡ), 8,0% ιχθυέλαιο (FO) και 4,3% φυτικά έλαια (VO). Σε δύο πειραματικές δίαιτες (B &amp; C), το FM μειώθηκε από 18% (δίαιτα Α) σε 12% (δίαιτα B &amp; C) και αντικαταστάθηκε από μια ποικιλία πηγών φυτικών πρωτεϊνών. Η δίαιτα C σχεδιάστηκε παρόμοια με τη δίαιτα Β αλλά συμπληρώθηκε με 0,3% ενός ενισχυτικού πεπτικότητας (Digestsea), συγκεκριμένα θειικού πολυσακχαρίτη από μακροφύκη. Όλες οι δίαιτες ήταν ισοπρωτεϊνικές και ισολιπιδικές Τριακόσια εξήντα λαβράκια (14,46 ± 0,06 gr) διανεμήθηκαν τυχαία σε εννέα δεξαμενές των 500 λίτρων και ταΐζονταν τρεις φορές ημερησίως μέχρι κορεσμού για 95 ημέρες. Στη συνέχεια εκατόν δεκαεπτά από τα λαβράκια διανεμήθηκαν σε εννέα δεξαμενές των 250 λίτρων με στήλη καθίζησης περιττωμάτων και ταΐζονταν τρεις φορές ημερησίως μέχρι κορεσμού για άλλες 60 ημέρες, προκειμένου να εκτιμηθεί η πεπτικότητα των συστατικών των τροφών. Μια σύγκριση της σύνθεσης του σώματος δεν έδειξε σημαντικές διαφορές στην περιεκτικότητα σε πρωτεΐνες, λιπίδια, τέφρα και ενέργεια. Δεν διαπιστώσαμε σημαντική διαφορά στα ποσοστά του συντελεστή φαινομενικής πεπτικότητας (ADC) της πρωτεΐνης (91,3 ± 2,0%), του λίπους (89,3 ± 1,7%), της οργανικής ύλης (84,0 ± 1,6% ), της ξηρής ύλης (76,9 ± 2,5%) ή της ενέργειας (74,9 ± 2,9%). Η αντικατάσταση του ιχθυαλεύρου από συστατικά φυτικών πρωτεϊνών δεν επηρέασε τη μέση ημερήσια πρόσληψης τροφής (DFI). Όλες οι ομάδες είχαν πολύ καλούς ρυθμούς ανάπτυξης (SGR πάνω από 1,1% / ημέρα) και δεν υπήρχαν σημαντικές διαφορές στον ρυθμό ανάπτυξης ή την αποτελεσματικότητα των ιχθυοτροφών μεταξύ των ομάδων μετά από 95 ημέρες εκτροφής. Αυτά τα αποτελέσματα, σε συνδυασμό με την αξιοσημείωτη αποδοχή των διαιτών που περιέχουν υψηλά επίπεδα φυτικών πρωτεϊνών, δείχνουν σαφώς ότι τα επίπεδα FM μπορούν να μειωθούν σημαντικά χωρίς να υπάρξουν δυσμενείς συνέπειες όσον αφορά την σωματική ανάπτυξη ή την πεπτικότητα. Επομένως, τα μείγματα φυτικών πρωτεϊνών μπορεί να είναι πολλά υποσχόμενες πηγές πρωτεϊνών για συμπερίληψη σε συνήθειες εκτροφής του λαβρακιού. Η γευστικότητα αυτών των φυτικών πρωτεϊνών θα μπορούσε να είναι ένας περιοριστικός παράγοντας στη χρήση τους
description: The effects of graded levels plant protein meal were investigated on growth and nutrient utilization of European seabass, Dicentrarchus labrax. A variety of plant proteins were used for partial substitution (33.3%) of fishmeal and the results of fish growth, body composition and food digestibility were determined in a 95 and 155 day growth trial respectively. Α control diet (A) was formulated to contain 18 % FM, 53.2 % PP, 8.0% FO and 4.3 % VO. In two more diets (B &amp; C) FM was reduced from 18% (Diet A) to 12% (Diet B &amp; C) (33.3% substitution) and was replaced by a variety of plant proteins sources. The diet C was made similar to the Diet B but supplemented with 0.3% of a digestive enhancer (Digestsea), particularly sulfate polysaccharide from macroalgae. All diets were isoproteinic and isolipidic. Three hundred sixty fish (14.46 ± 0.06 gr) were randomly distributed into each of nine 500‐L tanks, fed three times daily until satiation for 155 days. We did not find any significant difference among diets in the apparent digestibility coefficients (ADC) of protein (91.3 ± 2.0 %), fat (89.3 ± 1.7 %), organic matter (84.0 ± 1.6 %), dry matter (76.9 ± 2.5%) or energy (74.9 ± 2.9%). Replacement of fish meal by plant protein ingredients did not influence daily feed intake (DFI). All groups had very good growth rates (SGR above 1.1%/day), and there were no significant differences in growth rate or feed efficiency among groups after 95 days trial. These results combined with the remarkable acceptability of diets containing high levels of plant protein ingredients, with identical growth performances of European seabass, show clearly that dietary fish meal levels can be considerably reduced without any adverse consequence in terms of somatic growth or food digestibility. Therefore, mixtures of vegetable protein can be promising sources of protein for inclusion within aquaculture sea bass diets The palatability of these plant proteins could be a limiting factor in their use